Cât cere în instanță Dana Roba de la soțul care a desfigurat-o! Oribila și faptă pe care fostul arbitru de fotbal Daniel Balacu a comis-o, acela de a-și mutila soția cu un ciocan, a stârnit revolta și furia multora.
Aflat în detenție pentru tentativă de omor cu premeditare, acesta va avea mâine primul termen cu Daniela Roba, dar pentru divorț și custodia celor două fetele ale lor. În urmă cu nouă luni, stilista a fost agresată de soțul său, care a dat dovadă de o brutalitate ieșită din comun, faptă ce a înmărmurit întreaga țară. Stilista a fost operată pe creier și a fost un miracol că a supraviețuit, fapt recunoscut chiar de medicii care au ținut-o pe masa de operație timp de nouă ore. Agresorul și-a recunoscut fapta, procesul său fiind pe rol. Avocatul Danei Roba susține că pedeapsa lui va fi între 7 și 12 ani de închisoare.
220.000 de euro despăgubiri cere în instanță Dana Roba de la soțul care a desfigurat-o cu un ciocan
"La proces, daunele sunt clare. Eu am cerut 220.000 de euro. Avocatul a făcut cerere, conform legii, și pentru fete. Mai exact, câte 100.000 de euro pentru fiecare. Ele, totuși, au fost martore în momentul în care el îmi dădea cu ciocanul în cap și încerca să mă ucidă.Normal, îl voi executa silit după ce voi câștiga. Nu va rămâne cu nimic", a spus Dana Roba care care la partaj și apartamentul în care s-a produs agresiunea.
"Mi-a dat cu ciocanul, dar eu n-am luat 8 ciocane, am luat de fapt vreo 30 de ciocane. Nu-l iert. El îmi va plăti despăgubiri materiale și morale", a spus Dana Roba, la o lună după ce a fost mutilată.